**РЕГУЛАТИВА ЗА СПРОВЕДУВАЊЕ (ЕУ) 2021/700 НА КОМИСИЈАТА**

**од 26 март 2021 година**

**за изменување, дополнување и корекција на Регулативата (ЕУ) бр. 1321/2014 во однос на податоците за одржување и инсталирање на одредени составни делови на воздухопловите за време на одржувањето**

ЕВРОПСКАТА КОМИСИЈА,

имајќи го предвид Договорот за функционирањето на Европската Унија,

имајќи ја предвид Регулативата (ЕУ) 2018/1139 на Европскиот парламент и на Советот, од 4 јули 2018 година, за заеднички правила во областа на цивилното воздухопловство и за основање на Агенција на Европската Унија за безбедност во воздухопловството, и за изменување и дополнување на регулативите (ЕЗ) бр. 2111/2005, (ЕЗ) бр. 1008/2008, (ЕУ) бр. 996/2010, (ЕУ) бр. 376/2014 и директивите 2014/30/ЕУ и 2014/53/ЕУ на Европскиот парламент и на Советот, и за укинување на регулативите (ЕЗ) бр. 552/2004 и (ЕЗ) бр. 216/2008 на Европскиот парламент и на Советот и Регулативата (ЕЕЗ) бр. 3922/91([[1]](#footnote-1)) на Советот, и особено член 17(1),

со оглед на тоа што:

1. Регулатива (ЕУ) бр. 1321/2014([[2]](#footnote-2)) на Комисијата ги утврдува условите за континуираната пловидбеност на воздухоплови, вклучувајќи ги и барањата за инсталирање на составни делови во воздухоплови.
2. Доколку за време на одржувањето на воздухопловот се инсталира нов составен дел, тој мора да биде придружен со Формулар 1 на EASA издаден во согласност со Регулативата (ЕУ) бр. 748/2012([[3]](#footnote-3)) на Комисијата, со кој се потврдува усогласеноста на новиот составен дел со одобрените проектни податоци.
3. Регулатива (ЕУ) бр.748/2012 неодамна беше изменета со Регулативата (ЕУ) 2021/699([[4]](#footnote-4)) на Комисијата со цел да се воспостават попропорционални и ефикасни услови за новите составни делови со отстранување на барањето за потврдување на усогласеноста на новите составни делови со незначително влијание врз безбедноста на операциите на воздухопловот во случај на неусогласеност со дизајнот и да се дозволи нивно инсталирање во производи со уверение за тип без издавање на Формулар 1 од EASA.
4. Регулативата (ЕУ) бр. 1321/2014 исто така треба да се измени за да се овозможи инсталирање на таквите нови составни делови при одржувањето.
5. Формуларот 1 на EASA за одржување на составните делови мора да се издаде во согласност со Регулативата (ЕУ) бр. 1321/2014 за да се потврди дека идентификуваното одржување на овие составни делови е извршено во согласност со применливите услови.
6. За да се постигне истата цел на пропорционалност и ефикасност како во неодамна изменетата Регулатива (ЕУ) бр. 748/2012, Регулативата (ЕУ) бр. 1321/2014 треба да ги воведе истите поедноставени одредби кои се однесуваат на одржувањето на составните делови за кои не е потребно издавање на Формуларот 1 на EASA.
7. Регулативата (ЕУ) бр. 748/2012 е изменета во однос на утврдувањето, одобрувањето, форматирањето и достапноста на Инструкциите за континуирана пловидбеност (ICA) и со воспоставување на ICA како дел од уверението за тип на воздухоплов. Ова влијае врз дефиницијата на применливите податоци за одржување од Регулативата (ЕУ) бр. 1321/2014, што затоа треба да се измени за да се обезбеди усогласеност со Регулативата (ЕУ) бр. 748/2012.
8. Регулативата (ЕУ) 2019/1383 ([[5]](#footnote-5)) на Комисијата воведе преоден период за одобренијата на организациите вклучени во континуираната пловидбеност, вклучувајќи го и одржувањето. Овој преоден период завршува на 24 септември 2021 година. Со оглед на актуелната пандемија предизвикана од COVID-19, потребно е овој преоден период да се продолжи за шест месеци со цел да се избегне дополнителното оптоварување на секторот за време на кризата и да се олесни усогласувањето со новите правила и процедури воведени со таа регулатива.
9. Мерките предвидени во оваа регулатива се засноваат на Мислење бр. 07/2019 ([[6]](#footnote-6)) на Агенција на Европската Унија за безбедност во воздухопловството (EASA) во согласност со член 75(2)(б) и член 76(1) од Регулативата (ЕУ) 2018/1139.
10. Член 3(5) од Регулативата (ЕУ) бр. 1321/2014 се однесува на датумот на влегување во сила на Регулативата (ЕУ) 2019/1383, но треба да се однесува на датумот на нејзината примена. Поради тоа, член 3(5) од Регулативата (ЕУ) бр. 1321/2014 треба да се коригира.
11. Член 5(1) од Регулативата (ЕУ) бр. 1321/2014 содржи погрешни упатувања на соодветните услови за квалификација за персоналот за издавање на уверенија во Дел - M и Дел - CAO. Поради тоа, член 5(1) од Регулативата (ЕУ) бр. 1321/2014 треба да се коригира.
12. Член 8(7) од Регулативата (ЕУ) бр. 1321/2014 е идентичен со член 3(7) од таа регулатива. Со цел да се избрише ова повторување, член 8 од Регулативата (ЕУ) бр. 1321/2014 треба да се коригира.
13. Исто така треба да се коригираат и некои уредувачки грешки кои предизвикуваат потешкотии во толкувањето на одредени одредби од Анексите I, III, Vb и Vd кон Регулативата (ЕУ) бр. 1321/2014.
14. Мерките предвидени со оваа регулатива се во согласност со мислењето на Комитетот формиран со член 127 од Регулативата (ЕУ) 2018/1139,

ЈА ДОНЕСЕ СЛЕДНАВА РЕГУЛАТИВА:

*Член 1*

Регулативата (ЕУ) бр. 1321/2014 се изменува и дополнува како што следува:

1. Член 4 се заменува со следново:

„Член 4

**Одобренија за организации вклучени во континуираната пловидбеност**

1. Организации вклучени во континуираната пловидбеност на воздухоплови и составни делови кои се инсталираат во нив, вклучувајќи го и одржувањето, се одобруваат на нивно барање, од страна на надлежниот орган, а во согласност со условите од Анекс II (Дел - 145), Анекс Vc (Дел-CAMO) или Анекс Vd (Дел-CAO), зависно од тоа што е применливо на предметните организации.

 2. По исклучок од став 1, до 24 септември 2020 година, на организациите може, на нивно барање, да им се издадат одобренија од страна на надлежниот орган во согласност со условите утврдени во Поддел F и Поддел G од Анекс I (Дел-М). Сите одобренија издадени во согласност со Поддел F и Поддел G од Анекс I (Дел-М) се со важност до 24 март 2022 година.

3. Уверенијата за одобрување на организацијата за одржување кои се издадени или признаени од страна на земја членка во согласност со спецификацијата за издавање на уверенија од JAR-145 наведени во Анекс II кон Регулативата (ЕЕЗ) бр. 3922/91 на Советот (\*), а кои се со важност пред 29 ноември 2003 година, се сметаат дека им се издадени во согласност со условите од Анекс II (Дел - 145) од оваа регулатива.

4. На организации кои поседуваат важечко уверение за одобрување на организацијата за одржување издадено во согласност со Поддел F или Поддел G од Анекс I (Дел-М) или со Анекс II (Дел-145), на нивно барање, од страна на надлежниот орган, им се издава Формулар 3 – CAO, како што е утврдено во Додаток I од Анекс Vd (Дел- CAO) и потоа се под надзор од надлежниот орган во согласност со Анекс Vd (Дел – CAO).

Правата на таквите организации врз основа на одобрението издадено во согласност со Анекс Vd (Дел-CAO) се еднакви на правата врз основа на одобрението издадено во согласност со Поддел F или Поддел G од Анекс I (Дел - М) или со Анекс II (Дел - 145). Сепак, овие права не ги надминуваат правата на организацијата наведени во Дел А од Анекс Vd (Дел- CAO).

По пат на отстапување од точката CAO.B.060 од Анекс Vd (Дел-CAО), до 24 март 2022 година, организацијата може да коригира какви било наоди за неусогласеност поврзани со услови воведени со Анекс Vd (Дел - CAO) кои не се вклучени во Поддел F или Поддел G од Анекс I (Дел-М) или во Анекс II (Дел-145).

Доколку по 24 март 2022 година организацијата не ги затвори овие наоди, уверението за одобрување ќе биде повлечено, ограничено или суспендирано во дел или во целост.

5. На организации кои поседуваат важечко уверение за одобрување на организација за управување со континуирана пловидбеност издадено во согласност со Поддел G од Анекс I (Дел - М), на нивно барање, од страна на надлежниот орган им се издава уверение за одобрување Формулар 14 од EASA во согласност со Анекс Vc (Дел-CAMO) и потоа се под надзор на надлежниот орган во согласност со Анекс Vc (Дел–CAMO).

По пат на отстапување од точката CAMO.B.350 од Анекс Vc (Дел–CAMO), до 24 март 2022 година, организацијата може да коригира какви било наоди за неусогласеност поврзани со условите воведени со Анекс Vc (Дел-CAMO), а кои не се вклучени во Поддел G од Анекс I (Дел–М).

Доколку по 24 март 2022 година организацијата не ги затвори наодите, уверението за одобрување ќе биде повлечено, ограничено или суспендирано во дел или во целост.

6. Уверенијата и одобрувањата на програмите за одржување на воздухоплови издадени во согласност со Регулативата (ЕУ) бр. 1321/2014 како што е применливо пред 24 март 2020 година се сметаат за издадени во согласност со оваа регулатива.

\_\_\_\_\_\_\_\_\_\_\_\_\_\_

(\*) Регулатива (ЕЕЗ) бр. 3922/91 на Советот од 16 декември 1991 година за усогласување на техничките услови и административните процедури во областа на цивилното воздухопловство (Сл. весник L 373, 31 декември 1991 година, стр. 4).“;

1. Анекс I (Дел – М) се изменува и дополнува во согласност со Анексот I кон оваа регулатива;
2. Анекс II (Дел–145) се изменува и дополнува во согласност со Анексот II кон оваа регулатива;
3. Анекс Vb (Дел–МL) се изменува и дополнува во согласност со Анексот III кон оваа регулатива;

*Член 2*

Регулативата (ЕУ) бр. 1321/2014 се коригира како што следува:

1. став 5 од член 3 се заменува со следново:

„5. Програмите за одржување на воздухоплови за воздухоплови наведени во точката (а) од член 1 што ги исполнуваат условите наведени во точката М.А.302 од Анекс I (Дел-М) што се применливи пред 24 март 2020 година, се сметаат дека ги исполнуваат условите од точката М.А.302 од Анекс I (Дел - М) или од точка ML.А.302 од Анекс Vb (Дел - ML), во зависност од примената, а во согласност со ставовите 1 и 2.“;

1. став 1 од член 5 се заменува со следново:

„1. Персоналот кој издава уверенија е квалификуван во согласност со условите од Анекс III (Дел-66), освен како што е предвидено во точките М.А.606(ж), М.А.607(б), М.А.801(в) и М.А.803 од Анекс I (Дел-М), во точките ML.A.801(в) и ML.A.803 од Анекс Vb (Дел - ML), CAO.А.040(б) и CAO.A.040(в) од Анекс Vd (Дел-CAO) и во точките 145.A.30 (ѕ) од Додаток IV од Анекс II (Дел - 145).“;

1. став 7 од член 8 се брише;
2. Анекс I (Дел–М) се коригира во согласност со Анексот IV кон оваа регулатива;
3. Анекс III (Дел –66) се коригира во согласност со Анексот V кон оваа регулатива;
4. Анекс Vb (Дел–МL) се коригира во согласност со Анексот VI кон оваа регулатива;
5. Анекс Vd (Дел–CAO) се коригира во согласност со Анексот VII кон оваа регулатива;

*Член 3*

Оваа регулатива влегува во сила на дваесеттиот ден по нејзиното објавување *во Службен весник на Европската Унија*.

Член 1 се применува од 18 мај 2022 година, освен точката (1) од член 1 и точките (5), (6) и (8) од Анекс I, кои се применуваат од 18 мај 2021 година.

Оваа регулатива е целосно обврзувачка и директно применлива во сите земји–членки.

Брисел, 26 март 2021 година.

За Комисијата

Претседател

Урсула ВОН ДЕР ЛЕЈЕН

-------

*АНЕКС I*

Анекс I кон Регулативата (ЕУ) бр. 1321/2014 се изменува и дополнува како што следува:

1. во точката M.A.305(д)(3), точката (iii) се заменува со следново:

„(iii) CRS и изјавата за прифаќање на сопственикот за секој составен дел кој е инсталиран во воздухопловот ELA2 без Формулар 1 на EASA во согласност со точката 21.A.307(б)(2) од Анекс I (Дел 21) кон Регулативата (ЕУ) бр. 748/2012, но за период кој не е пократок од 36 месеци.“;

1. во точката M.A.401, точката (б) се заменува со следново:

„(б) За целите на овој анекс, применливи податоци за одржување се било кои од следниве:

* 1. секој применлив услов, постапка, стандард или информација издадени од надлежен орган или на Агенцијата;
	2. секоја применлива директива за пловидбеност;
	3. применливите упатства за континуираната пловидбеност и други упатства за одржување издадени од страна на имателот на уверение за тип, на дополнителното уверение за тип и секоја друга организација која објавува такви податоци во согласност со Анекс I (Дел 21) кон Регулатива (ЕУ) бр.748/2012;
	4. за составните делови за инсталирање одобрени од страна на носителот на одобрување на дизајн, применливите упатства за одржување објавени од страна на производителот на составни делови и прифатливи за имателот на одобрението на дизајн;
	5. сите применливи податоци издадени во согласност со точка (г) од точката 145.A.45.“;
1. во точката М.А.501, точката (1) од точката (а) се заменува со следново:

„(1) Составните делови кои се во задоволителна состојба, пуштени во употреба преку Формулар 1 на EASA или на истоветен формулар и означени во согласност со Поддел Q од Анекс I (Дел 21) кон Регулативата (ЕУ) бр. 748/2012, освен доколку не е поинаку наведено во точката 21.А.307 од Анекс I (Дел 21) кон Регулатива (ЕУ) бр. 748/2012 или во овој Анекс (Дел-М) или во Анекс Vd (Дел – CAO).“;

1. точката M.A.502 се заменува со следново:

„**M.A.502 Одржување на составните делови**

(a) Одржувањето на составните делови освен на составните делови кои се наведени во точките (б)(2) до (б)(6) од точката 21.А.307 од Анекс I (Дел 21) кон Регулативата (ЕУ) бр. 748/2012 го вршат организации за одржување кои се одобрени во согласност со Поддел F од овој Анекс II (Дел-145) или со Анекс Vd (Дел-CAO), како што е применливо.

(б) По пат на отстапување од точка (а), кога составниот дел е поставен во воздухопловот, одржувањето на таквиот составен дел може да се изврши од страна на организација за одржување на воздухоплов одобрена во согласност со Поддел F од овој Анекс или со Анекс II (Дел-145) или со Анекс Vd (Дел – CAO) или од страна на персоналот кој издава уверенија наведен во точката (б)(1) од точката М.А.801. Таквото одржување се извршува во согласност со податоците за одржување на воздухоплови или во согласност со податоците за одржување на составните делови доколку се согласи надлежниот орган. Таквата организација за одржување на воздухоплови или персоналот за издавање на уверенија може привремено да го отстрани составниот дел за одржување, доколку е тоа неопходно за да се подобри пристапот до составниот дел, освен кога тоа отстранување создава потреба за дополнително одржување. Одржувањето на составниот дел што се врши во согласност со оваа точка не е подобно за издавање на Формулар 1 на EASA и подложи на условите за пуштање во употреба на воздухопловите, предвидени со точка М.А.801.

(в) По пат на отстапување од точка (а), кога составниот дел е поставен во моторот или во помошната погонска група (APU) одржувањето на таквите составни делови може да се врши од организацијата за одржување на мотори одобрена во согласност со Поддел F од овој Анекс или со Анекс II (Дел-145) или со Анекс Vd (Дел – CAO). Таквото одржување се извршува во согласност со податоците за одржување на моторот или APU или во согласност со податоците за одржување на составните делови доколку се согласи надлежниот орган. Ваква организација со овластување од категорија B може привремено да го отстрани овој составен дел за одржување, доколку е неопходно за да се подобри пристапот до составниот дел, освен кога тоа отстранување создава потреба за дополнително одржување.

(г) Одржувањето на составните делови наведени во точката (б)(2) од точката 21.A.307 од Анекс I (Дел 21) кон Регулатива (ЕУ) бр. 748/2012, кога составниот дел е вграден во воздухопловот или е привремено отстранет за да се олесни пристапот, се врши од страна на организација за одржување на воздухоплови одобрена во согласност со Поддел F од овој Анекс или во согласност со Анекс II (Дел-145) или со Анекс Vd (Дел-CAO), како што е применливо, од страна на персонал за издавање на уверенија наведен во точката (б)(1) од М.А.801 или од пилот-сопственик наведен во точката (б)(2) од М.А.801. Одржувањето на составниот дел што се врши во согласност со оваа точка не е подобен за издавање на Формулар 1 на EASA и подложи на условите за пуштање во употреба на воздухопловите, предвидени со точка М.А.801.

(д) Одржувањето на составните делови наведени во точките од (б)(3) до (б)(6) од точката 21.A.307 од Анекс I (Дел 21) кон Регулатива (ЕУ) бр. 748/2012 се врши од страна на организацијата наведена во точката (а), или се врши од било кое лице или организација и се пушта во употреба со „изјава за завршено одржување“ издадена од лицето или организацијата што го извршила одржувањето. „Изјавата за завршено одржување“ во најмала рака ги содржи основните податоци за спроведеното одржување, датумот на кој е завршено одржувањето и идентификација на организацијата или лицето што ја има издадено. Изјавата се смета за евиденција од одржувањето и е еквивалентна на Формулар 1 на EASA во однос на одржувањето на составните делови.“;

1. во точката М.А.618, воведната фраза од точката (а) се заменува со следново:

„(а) Одобрение останува важечко до 24 март 2022 година, предмет на:“;

1. во точката М.А.715, воведната фраза од точката (а) се заменува со следново:

„(а) Одобрение останува важечко до 24 март 2022 година, предмет на:“;

1. во точката М.А.802, точката (а) се заменува со следново:

„(a) Со исклучок на составните делови кои се пуштени во употреба од страна на организацијата за одржување одобрена во согласност со Анекс II ( Дел–145) и за случаите кои се опфатени со точката (д) од точката M.A.502, уверение за пуштање во употреба (CRS) се издава по завршувањето на секоја работата која се однесува на одржување извршена на составен дел на воздухоплов во согласност со точка М.А.502.“;

1. Додатоците V и VI се заменуваат со следново:

*„Додаток V*

**Уверение за работа на организацијата за одржување наведено во Анекс I (Дел–М) Поддел F – Формулар 3-MF на EASA**

|  |
| --- |
| Страна 1 од 2[ЗЕМЈА-ЧЛЕНКА(\*)] Земја членка на Европската Унија (\*\*) |
| **УВЕРЕНИЕ ЗА ОРГАНИЗАЦИЈА ЗА ОДРЖУВАЊЕ** |
| Референтна ознака: [ОЗНАКА НА ЗЕМЈА-ЧЛЕНКА(\*)].MF.[XXXX] |
| Во согласност со Регулатива (ЕУ) 2018/1139 на Европскиот Парламент и на Советот и Регулатива (ЕУ) бр. 1321/2014 на Комисијата и подложно на условите наведени подолу, [НАДЛЕЖНИОТ ОРГАН НА ЗЕМЈАТА-ЧЛЕНКА(\*)] со ова потврдува дека: |
| [НАЗИВ И АДРЕСА НА ОРГАНИЗАЦИЈАТА] |
| е организација за одржување во согласност со Оддел А, Поддел F од Анекс I (Дел-М) кон Регулатива (ЕУ) бр. 1321/2014 на Комисијата одобрена да ги одржува производите, деловите и уредите наведени во приложените услови за одобрување и да издава соодветни уверенија за пуштање во употреба со користење на горенаведените референтни ознаки и, кога е пропишано, уверенија за преглед на пловидбеноста по преглед на пловидбеноста како што е наведено во точка МL.А.903 од Анекс Vb (Дел-МL) кон Регулатива (ЕУ) бр. 1321/2014 на Комисијата за оние воздухоплови наведени во приложените услови за одобрување. |
| УСЛОВИ: |
| 1. Ова уверение е ограничено на она што е наведено во одделот за опсегот на работа во прирачникот на одобрената организација за одржување како што е наведено во Оддел А од Поддел F од Анекс I (Дел-М) кон Регулатива (ЕУ) бр. 1321/2014 на Комисијата; и
 |
| 1. Ова уверение бара усогласеност со процедурите утврдени во прирачникот на одобрената организација за одржување; и
 |
| 1. Ова уверение е валидно додека одобрената организација за одржување останува во согласност со Анекс I (Дел-M) и Анекс Vb (Дел–ML) кон Регулатива (ЕУ) бр. 1321/2014 на Комисијата.
 |
| 1. Доколку се исполнети горенаведените услови, ова уверение останува важечко до 24 март 2022 година, освен ако уверението пред тој датум не било вратено, заменето, времено одземено или повлечено.
 |
| Датум на иницијално издавање: .......................................................................................................... |
| Датум на оваа ревизија: ....................................................................................................................... |
| Бр. на ревизија: ......................................................................................................................................... |
| Потпис: .......................................................................................................................................................... |
| За надлежниот орган: [НАДЛЕЖЕН ОРГАН НА ЗЕМЈАТА-ЧЛЕНКА (\*)] |

 Формулар 3-MF на EASA, Издание 6

(\*) Или „EASA“, ако EASA е надлежниот орган

(\*\*) Се брише за земји кои не се земји-членки на ЕУ или за EASA.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Стр. 2 од 2**УСЛОВИ ЗА ОДОБРУВАЊЕ НА ОРГАНИЗАЦИЈАТА ЗА ОДРЖУВАЊЕ**Референтна ознака: [КОД НА ЗЕМЈА-ЧЛЕНКА(\*)].MF.XXXXОрганизација: [НАЗИВ И АДРЕСА НА ОРГАНИЗАЦИЈАТА]

|  |  |  |
| --- | --- | --- |
| **КЛАСА** | **ОВЛАСТУВАЊЕ** | **ОГРАНИЧУВАЊЕ** |
| **ВОЗДУХОПЛОВ (\*\*)** | **(\*\*\*)** | **(\*\*\*)** |
|  | **(\*\*\*)** | **(\*\*\*)** |
| **МОТОРИ (\*\*)** | **(\*\*\*)** | **(\*\*\*)** |
|  | **(\*\*\*)** | **(\*\*\*)** |
| **СОСТАВНИ ДЕЛОВИ КОИ НЕ СЕ КОМПЛЕТНИ МОТОРИ ИЛИ APU (\*\*)** | **(\*\*\*)** | **(\*\*\*)** |
|  | **(\*\*\*)** | **(\*\*\*)** |
|  | **(\*\*\*)** | **(\*\*\*)** |
|  | **(\*\*\*)** | **(\*\*\*)** |
|  | **(\*\*\*)** | **(\*\*\*)** |
|  | **(\*\*\*)** | **(\*\*\*)** |
| **СПЕЦИЈАЛИЗИРАНИ УСЛУГИ (\*\*)** | **(\*\*\*)** | **(\*\*\*)** |
|  | **(\*\*\*)** | **(\*\*\*)** |

Овие услови за одобрување се ограничени на производи, делови и уреди и на активности наведени во одделот за опсегот на работа во прирачникот на одобрената организација за одржување,Референтна ознака на прирачникот на организацијата за одржување: ............................Датум на иницијално издавање: ................................................................................................Датум на последната одобрена ревизија: .................. Бр. на ревизија: ...........................Потпис: ..................................................................................................................................................За надлежниот орган: [НАДЛЕЖЕН ОРГАН НА ЗЕМЈАТА-ЧЛЕНКА (\*)]  |

Формулар 3-MF на EASA, Издание 6

(\*) Или „EASA“ ако EASA е надлежниот орган.

(\*\*) Се брише соодветно ако организацијата не е одобрена.

(\*\*\*) Се внесува и соодветното овластување и ограничување.

(\*\*\*\*) Се внесува и соодветното ограничување и се наведува дали издавањето на уверенијата за преглед на пловидбеноста е одобрено или не (единствено возможно за ELA1 воздухоплов кој не е вклучен во комерцијални операции кога организацијата врши преглед на пловидбеноста заедно со годишната проверка која се содржи во програмата за одржување на воздухоплов (AMP)).

--------

*Додаток VI*

**Уверение за организација за управување со континуираната пловидбеност наведено во Анекс I (Дел–М) Поддел G – Формулар 14-MG на EASA**

|  |
| --- |
| [ЗЕМЈА-ЧЛЕНКА(\*)] |
| Членка на Европската Унија(\*\*) |
| **УВЕРЕНИЕ ЗА ОРГАНИЗАЦИЈА ЗА УПРАВУВАЊЕ СО КОНТИНУИРАНА ПЛОВИДБЕНОСТ** |
| Референтна ознака: [КОД НА ЗЕМЈА-ЧЛЕНКА(\*].MG.XXXX (референтна ознака AOC XX.XXXX) |
| Во согласност со Регулатива (ЕУ) 2018/1139 на Европскиот парламент и на Советот и Регулатива (ЕУ) бр. 1321/2014 на Комисијата, кои во моментот се во сила, и под долунаведените услови, [НАДЛЕЖЕН ОРГАН НА ЗЕМЈАТА-ЧЛЕНКА\*] со ова потврдува дека: |
| **[НАЗИВ И АДРЕСА НА ОРГАНИЗАЦИЈА]** |
| е организација за управување со континуирана пловидбеност во согласност со Оддел А, Поддел Е од Анекс I (Дел-М) кон Регулатива (ЕУ) бр. 1321/2014, одобрена за управување со континуираната пловидбеност на воздухопловите наведени во приложените услови за одобрување и, кога е така утврдено, за издавање препораки и уверенија за преглед на пловидбеноста по преглед на пловидбеноста како што е наведено во точка М.А.901 од Анекс I (Дел-М) или ML.A.901 од Анекс Vb (Дел–ML), и кога е така утврдено, за издавање дозволи за летање како што е наведено во точка М.А.711(в) од Анекс I (Дел-М) кон таа регулатива. |
| УСЛОВИ |
| 1. Ова уверение е ограничено на она што е наведено во одделот за опсегот на работа во одобрениот прирачник за управување со континуираната пловидбеност, како што е наведено во Оддел А, Поддел G од Анекс I (Дел-М) кон Регулатива (ЕУ) бр. 1321/2014.
 |
| 1. Ова уверение бара усогласеност со процедурите кои се дадени во прирачникот за управување со континуираната пловидбеност одобрен во согласност со Поддел G од Анекс I (Дел-М) кон Регулатива (ЕУ) бр. 1321/2014.
 |
| 1. Ова уверение е валидно додека одобрената организација за управување со континуираната пловидбеност останува во согласност со Анекс I (Дел-М) и, доколку е применливо, Анекс Vb (Дел–ML) кон Регулатива (ЕУ) бр.1321/2014.
 |
| 1. Кога организација за управување со континуираната пловидбеност во согласност со својот систем за квалитет склучува договор за услуги со организација или повеќе организации, ова уверение останува валидно под услов да таквата(-ите) организација(-ии) ги исполнува(-ат) применливите договорни обврски.
 |
| 1. Подложно на усогласеност со горенаведените услови 1 до 4, ова уверение останува валидно до 24 март 2022 година, освен ако уверението претходно не било вратено, заменето, привремено одземено или повлечено.
 |
| Ако овој формулар исто така се користи за авиопревозници лиценцирани согласно со Регулатива (ЕЗ) бр. 1008/2008, бројот на уверението за исполнување на безбедносни услови за вршење на јавен воздушен превоз (AOC) се додава на референцата, покрај стандардниот број, а условот 5 се заменува со следниве дополнителни услови 6, 7 и 8: |
| 1. Ова уверение не претставува овластување за работа со типовите на воздухоплови од условот 1. Овластувањето за работа со воздухопловот е уверението за исполнување на безбедносни услови за вршење на јавен воздушен превоз (Аir Operation Certificate-АОC).
 |
| 1. Престанокот, привременото одземање или повлекувањето на AOC автоматски го поништува ова уверение во однос на регистрациите на воздухоплови наведени во уверението за исполнување на безбедносни услови за вршење на јавен воздушен превоз (AOC), освен ако не е изречно поинаку наведено од надлежниот орган.
 |
| 1. Подложно на усогласеност со условите 1 до 4, 6 и 7, ова уверение останува валидно до 24 март 2022 година, освен ако уверението претходно не било вратено, заменето, привремено одземено или повлечено.
 |
| Датум на иницијално издавање: ....................................................................................................... |
| Потпис: ................................................................................................................................................. |
| Датум на оваа ревизија: ...........................................Број на ревизија: ............................................ |
| За надлежниот орган: [НАДЛЕЖЕН ОРГАН НА ЗЕМЈАТА-ЧЛЕНКА(\*)] |
| страна 1 од 2 |

Формулар 14 - MG на EASA Издание 6

|  |
| --- |
| Страна 2 од 2 |
| **ОРГАНИЗАЦИЈА ЗА УПРАВУВАЊЕ СО КОНТИНУИРАНА ПЛОВИДБЕНОСТ****УСЛОВИ ЗА ОДОБРУВАЊЕ** |
| Референтна ознака: [КОД НА ЗЕМЈА-ЧЛЕНКА(\*)].MG.XXXX |
| (референтна ознака AOC XX.XXXX)Организација: [НАЗИВ И АДРЕСА НА ОРГАНИЗАЦИЈА] |
|  | Тип/серија/група на воздухоплов | Овластување за преглед на пловидбеноста | Овластување за издавање на дозволи за лет | Организација(-ии) која(кои) работи(-ат) согласно системот за квалитет |  |
|  |  | [ДА/НЕ]\*\*\* | [ДА/НЕ]\*\*\* |  |  |
|  |  | [ДА/НЕ]\*\*\* | [ДА/НЕ]\*\*\* |  |  |
|  |  | [ДА/НЕ]\*\*\* | [ДА/НЕ]\*\*\* |  |  |
|  |  | [ДА/НЕ]\*\*\* | [ДА/НЕ]\*\*\* |  |  |
|  |  |  |
| Овие услови за одобрување се ограничени на она што е наведено во опсегот на работа содржан во одобрениот оддел од прирачникот за управување со континуирана пловидбеност............................................................................................................................... |
| Референца на прирачникот за управување со континуирана пловидбеност: ....................................................................................................................................................... |
| Датум на иницијално издавање: ................................................................................................ |
| Потпис: .......................................................................................................................................... |
| Датум на оваа ревизија: ................................ Број на ревизија: ......................................  |
| За надлежниот орган: [НАДЛЕЖЕН ОРГАН НА ЗЕМЈАТА-ЧЛЕНКА\*] |

Формулар 14 - MG на EASA Издание 6

(\*) Или EASA, ако EASA е надлежен орган.

(\*\*) Да се избрише ако земјата не е членка на ЕУ или за EASA.

(\*\*\*) Да се избрише како што е соодветно, доколку организацијата не е одобрена;“;

---------

*АНЕКС II*

Анекс II од Регулативата (ЕУ) бр. 1321/2014 се изменува и дополнува како што следува:

1. точката 145.А.42 се изменува и дополнува како што следува:

(а) во точката (а), точката (i) се заменува со следново:

 „ (i) Составни делови кои се во задоволителна состојба, пуштени во употреба на Формулар 1 на EASA или на еквивалент и означени во согласност со Поддел Q од Анекс I (Дел 21) кон Регулативата (ЕУ) бр. 748/2012, освен доколку не е поинаку посочено во точката 21.А.307 од Анекс I (Дел 21) кон Регулативата (ЕУ) бр. 748/2012, во точката М.А.502 од Анекс I (Дел-М), во точката ML.А.502 од Анекс III (Дел-ML), или во овој Анекс II (Дел-145).“;

(б) во точката (б), точката (iv) се заменува со следново:

 „(iv) Составните делови кои се наведени во точката (б)(2) од точката 21.А.307 од Анекс I (Дел 21) кон Регулативата бр. 748/2012 се инсталираат само доколку сопственикот на воздухопловот ги смета подобни за инсталирање во својот воздухоплов.“;

1. во точката 145.А.45, точката (б) се заменува со следново:

„(б) Применливи податоци за одржување се податоци кои се одредени во точката (б) од точката М.А.401 од Анекс I (Дел-М) или во точката (б) од точката ML.А.401 од Анекс Vb (Дел-ML), во зависност од примената“.

---------

*АНЕКС III*

Анекс Vb од Регулативата (ЕУ) бр. 1321/2014 се изменува и дополнува како што следува:

1. во точката ML.А.401, точката (б) се заменува со следново:

„ (б) За целите на овој анекс, „применливи податоци за одржување“ се било кои од следниве:

* 1. секој применлив услов, постапка, стандард или информација издадени од надлежен орган или од Агенцијата;
	2. секоја применлива директива за пловидбеност (AD);
	3. применливите инструкции за континуирана пловидбеност (ICA) и други инструкции за одржување издадени од страна на имател на уверение за тип, имател на дополнително уверение за тип и секоја друга организација која објавува такви податоци во согласност со Анекс I (Дел 21) кон Регулатива (ЕУ) бр.748/2012;
	4. за составните делови одобрени за инсталирање од страна на носителот на одобрување на дизајн, применливите инструкции за одржување објавени од страна на производителот на составнот дел и прифатливи за имателот на одобрување за дизајн;
	5. било кои применливи податоци издадени во согласност со точка (г) од точката 145.A.45.“;
1. во точката ML.А.501, точката (а) се заменува со следново:

„(а) Освен ако не е поинаку наведено во Поддел F од Анекс I (Дел-М), Анекс II (Дел-145), Анекс Vd (Дел-CAO) кон оваа регулатива или во точката 21.А.307 од Анекс I (Дел 21) кон Регулативата (ЕУ) бр. 748/2012, составен дел може да се монтира само ако се исполнети сите следни услови:

1. тој е во задоволителна состојба;
2. тој e пуштен во употреба на соодветен начин со употреба на Формулар 1 на EASA како што е наведено во Додаток II кон Анекс I (Дел-М) или негов еквивалент;
3. тој е означен во согласност со Поддел Q од Анекс I (Дел 21) кон Регулативата (ЕУ) бр.748/2012.“;
4. во точката ML.А.502, точката (а) се заменува со следново:

„(а) Составните делови што се прифатени од сопственикот во согласност со точката (б)(2) од точката 21.A.307 од Анекс I (Дел 21) кон Регулативата (ЕУ) бр. 748/2012 се одржуваат од било кое лице или организација, доколку е обновено прифаќањето од сопственикот според условите од точката (б)(2) од точката 21.A.307 од овој анекс. Ова одржување не е погодно за издавање на Формулар 1 на EASA, како што е утврдено во Додаток II кон Анекс I (Дел-М), и е предмет на условите за пуштање во употреба на воздухоплов.“;

1. во точката ML.А.502, се додава следнава точка (в):

„(в) Составните делови наведени во точките од (б)(3) до (б)(6) од точката 21.A.307 од Анекс I (Дел 21) кон Регулатива (ЕУ) бр. 748/2012 можат да се одржуваат од страна на било кое лице или организација. Во таков случај, по пат на отстапување од точката (б), одржувањето на тие составни делови се пушта во употреба со „изјава за завршено одржување“ издадена од лице или организација што го извршила одржувањето. „Изјавата за завршено одржување“ во најмала рака ги содржи основните информации за спроведеното одржување, датумот на кој е завршено одржувањето и идентификацијата на организацијата или лицето што ја има издадено. Изјавата се смета за запис од одржувањето и е еднаква на Формулар 1 на EASA во однос на одржувањето на составниот дел.“;

1. во точката ML.А.802, точката (а) се заменува со следново:

„(a) Освен за случаите наведени во точката (в) од точката ML.A.502, Уверението за пуштање во употреба (CRS) за составниот дел се издава по соодветно завршеното потребно одржување на составен дел на воздухоплов во согласност со точка МL.А.502 “;

---------

*АНЕКС IV*

Анекс I кон Регулативата (ЕУ) бр. 1321/2014 се коригира како што следува:

1. во точката (ж) од точката M.А.201, точката (3) се заменува со следново:

„(3) CAMO или CAO наведени во точка (2) се одобруваат во согласност со Анекс II (Дел-145) или во согласност со Поддел F од овој Анекс (Дел – М) или како CAO со права за одржување или дека CAMO или CAO има склучено писмен договор со организации одобрени во согласност со Анекс II (Дел-145) или во согласност со Поддел F од овој Анекс (Дел – М) или Анекс Vd (Дел – CAO) со права за одржување.“;

1. во точката M.А.801, точката (г) се заменува со следново:

„(г) Во случај на пуштање во употреба во согласност со точка (б)(1) на персоналот за издавање уверенија при вршењето на задачите за одржување може да му помагаат едно или повеќе лица, под негова/нејзина директна и постојана контрола;“;

1. во точката М.А.901, воведната фраза од точката (д) се заменува со следново:

„(д) За воздухоплови со МТОМ од 2730 кг и помалку кои не се употребуваат од страна на авиопревозници кои имаат уверение во согласност со Регулатива (ЕЗ) бр. 1008/2008, било која CAMO или CAO избрана од страна на сопственикот или операторот може во согласност со точката (д) од точката CAMO.A.125 од Анекс Vc или точка (б) од точката M.A.711 од овој анекс или точката (в) од точката CAO.A.095 од Анекс Vd, како што е применливо, и под услов на усогласеност со точка (ѕ):“;

1. во Додаток III, фразата која се користи при издавањето на уверението за работа во Формуларот 15b на EASA се заменува со следново:

„Во согласност со Регулатива (ЕУ) бр. 2018/1139 на Европскиот парламент и на Советот следнава организација, одобрена во согласност со Оддел А од Анекс Vc (Дел–CAMO) или Оддел А од Поддел G од Анекс I (Дел–М) или Оддел А од Анекс Vd (Дел-CAO) кон Регулативата (ЕУ) бр. 1321/2014 на Комисијата,

[НАЗИВ И АДРЕСА НА ОДОБРЕНАТА ОРГАНИЗАЦИЈА]

[РЕФЕРЕНТНА ОЗНАКА ЗА ОДОБРЕНИЕ]

потврдува дека има извршено преглед на пловидбеноста во согласност со точка М.А.901 од Анекс I кон Регулатива (ЕУ) бр. 1321/2014 на Комисијата на следниов воздухоплов:“;

\_\_\_\_\_\_\_

*АНЕКС V*

Анекс III од Регулативата (ЕУ) бр. 1321/2014 се коригира како што следува:

1. во точката (б) од точката 66.A.20, точката 1 се заменува со следново:

„1. во согласност со применливите услови од Анекс I (Дел-M), Анекс II (Дел-145), Анекс Vb (дел-ML) и Анекс Vd (Дел – CAO); и;“

1. во точката (а) од точката 66.A.25, првата реченица се заменува со следново:

„За дозвола освен за категорија L, подносителот на барање за дозвола за одржување на воздухоплови или за додавање на категорија или поткатегорија во таква дозвола, покажува по пат на испит одредено ниво на знаење во соодветните модули од предметот во согласност со Додаток I кон Анекс III (Дел-66).“;

1. во точката (б) од точката 66.B.120, точката 2 се заменува со следново:

„2. надлежниот орган го известува имателот на дозволата и сите познати организации за одржување одобрени согласно Анекс I (Дел–М) Поддел F, Анекс II (Дел–145) или Анекс Vd (Дел – CAO) кои можат да бидат директно погодени од овој факт.“;

1. во Дел B, воведната фраза од Поддел Е се заменува со следново:

„Во овој Поддел се наведени постапките за одобрување на кредити за испити наведени во точка 66.А.25(д).“;

1. во точката 66.B.500, точката 8 се заменува со следново:

„8. издавање на уверение за пуштање во употреба, без да е во согласност со оваа регулатива;“

1. во Додаток V, точката 2 се заменува со следново:

„2. Надлежниот орган од земјата-членка може да го измени Формуларот 19 на EASA, само за да се вклучат дополнителни информации кои се неопходни како поддршка во случај кога со националните услови се дозволува или бара дозволата за одржување на воздухоплов издадена во согласност со Анекс III (Дел-66) да се користи надвор од условите на оваа регулатива.“.

---------

*АНЕКС VI*

Анекс Vb од Регулативата (ЕУ) бр. 1321/2014 се коригира како што следува:

1. во точката ML.A.901, воведната фраза се заменува со следново:

„За да се осигури важењето на уверението за пловидбеност на воздухопловот, повремено се врши преглед на пловидбеноста на воздухопловот и неговата евиденција за континуирана пловидбеност.“

1. Додаток IV се заменува со следново:

*„***Уверение за преглед на пловидбеноста - Формулар 15в на EASA**

*ЗАБЕЛЕШКА*: *лицата и организациите кои вршат преглед на пловидбеност заедно со инспекција по секои 100 часа/ годишна инспекција можат да го користат задниот дел на овој формулар со цел издавање на уверение за пуштање во употреба CRS наведен во ML.A.801 што одговара на инспекцијата по секои 100 часа/годишната инспекција.*

|  |
| --- |
| **УВЕРЕНИЕ ЗА ПРЕГЛЕД НА ПЛОВИДБЕНОСТА (ARC) (за воздухоплови кои ги исполнуваат условите од Дел – ML)**Референтен број на ARC: ... |
| Во согласност со Регулатива (ЕЗ) бр. 2018/1139 на Европскиот парламент и на Советот:[ИМЕ НА НАДЛЕЖЕН ОРГАН] (\*\*)потврдува дека:□…има извршено преглед на пловидбеноста во согласност со Регулатива (ЕУ) бр. 1321/2014 на следниов воздухоплов[или]□…следниов нов воздухоплов: |
| Производител на воздухопловот: ........................ | Ознака на производителот: ........................ |
| Регистрација на воздухопловот: ........................ | Сериски број на воздухопловот: ....................... |
| (и) во моментот на преглед се смета за пловидбен. |
| Датум на издавање: Датум на истекот на рокот:  |
| Часови на летање на конструкцијата на воздухопловот (FH) на датумот на издавање (\*):  |
| Потпис: Број на овластување (доколку е применливо):  |
| [ИЛИ] [ИМЕ И АДРЕСА НА ОДОБРЕНАТА ОРГАНИЗАЦИЈА И УПАТУВАЊЕ НА ОДОБРЕНИЕТО] (\*\*)[или][ЦЕЛОСНО ИМЕ НА ПЕРСОНАЛОТ КОЈ ИЗДАВА УВЕРЕНИЕ И БРОЈОТ НА ДОЗВОЛА ОД ДЕЛ–66 (ИЛИ ЕКВИВАЛЕНТНА НАЦИОНАЛНА ДОЗВОЛА] (\*\*)потврдува дека има извршено преглед на пловидбеноста во согласност со Регулатива (ЕУ) бр. 1321/2014 на следниов воздухоплов: |
| Производител на воздухопловот: ........................ | Ознака на производителот: ........................ |
| Регистрација на воздухопловот: ........................ | Сериски број на воздухопловот: ....................... |
| (и) во моментот на преглед се смета за пловидбен. |
| Датум на издавање: Датум на истекот на рокот:  |
| Часови на летање на конструкцијата на воздухопловот (FH) на датумот на издавање (\*):  |
| Потпис: Број на овластување (доколку е соодветно):  |
| ======================================================================================= |
| 1-во продолжување: Воздухопловот ги исполнува условите од ML.A.901(в) од Анекс Vb (Дел – ML) |
| Датум на издавање: Датум на истекот на рокот:  |
| Часови на летање на конструкцијата на воздухопловот (FH) на датумот на издавање (\*):  |
| Потпис: Број на овластување:  |
| Име на организацијата: Референтна ознака за одобрение:  |
| ======================================================================================= |
| 2ро продолжување: Воздухопловот ги исполнува условите од ML.A.901(в) од Анекс Vb (Дел – ML) |
| Датум на издавање: Датум на истекот на рокот:  |
| Часови на летање на конструкцијата на воздухопловот (FH) на датумот на издавање (\*):  |
| Потпис: Број на овластување:  |
| Име на организацијата: Референтна ознака за одобрение:  |

(\*) Освен за балони и воздушни бродови

(\*\*) Согласно своите потреби издавачот на Формуларот може соодветно да прилагоди за своите потреби преку бришење на името, изјавата за издавањето на уверението, упатувањето на предметниот воздухоплов и податоците поврзани со издавањето а кои не се од важност за неговото користење.

Формулар 15в на EASA - Издание 4

-----

*АНЕКС VII*

Анекс Vd од Регулативата (ЕУ) бр. 1321/2014 се коригира како што следува:

1. точката (2) од точката (а) од точката CAO.А.045 се заменува со следново:

„(2) поседуваат соодветна дозвола издадена во согласност со член 5 од оваа регулатива или диплома за воздухопловство или еквивалент или се стекнале со искуство во континуираната пловидбеност во дополнение на она што е наведено во точката (1) од најмалку 2 години за едрилици и за балони и најмалку 4 години за сите останати воздухоплови;“;

1. во точката (а) од точката CAO.А.105, воведната фраза се заменува со следново:

„(а) Со цел да му се овозможи на надлежниот орган утврдување на континуираната усогласеност со овој анекс, CAO го известува надлежниот орган за сите предлози за спроведување на било кои од следниве промени, пред да настанат таквите промени:“.

---------

1. () Сл. весник. L 212, 22.8.2018 година, стр. 1. [↑](#footnote-ref-1)
2. ()Регулатива (ЕУ) бр. 1321/2014 на Комисијата од 26 ноември 2014 година за постојана пловидбеност на воздухоплови и воздухопловни производи, делови и уреди, и за одобрување на организации и персонал вклучен во овие задачи (Сл. весник. L 362, 17.12.2014 година, стр. 1). [↑](#footnote-ref-2)
3. () Регулатива (ЕУ) бр. 748/2012 на Комисијата од 3 август 2012 година за утврдување на правила за спроведување за издавање на уверение за пловидбеност и заштита на животната средина и за воздухоплови и сродни производи, делови и уреди за пловидбеност, како и за издавање на уверение на проектантски и производствени организации (Сл. весник L 224, 21 август 2012 година, стр. 1).`; [↑](#footnote-ref-3)
4. () Делегирана Регулатива (ЕУ) 2021/699 на Комисијата од 21 декември 2020 година за изменување и корекција на Регулативата (ЕУ) бр. 748/2012 во однос на упатствата за континуирана пловидбеност, производство на делови кои би се употребувале при одржување и земајќи ги предвид аспектите на застарените воздухоплови за време на процесот на издавање на уверение (види стр. 1 од овој Службен весник). [↑](#footnote-ref-4)
5. () Регулатива за Спроведување (ЕУ) бр. 2019/1383 на Комисијата од 8 јули 2019 година за изменување и исправка на Регулативата (ЕУ) бр. 1321/2014 во однос на системите за управување со безбедноста кај организациите за управување со континуираната пловидбеност и олеснување за воздухопловите во генералната авијација во поглед на одржувањето и управувањето со континуираната пловидбеност (Сл. весник. L 228, 4.09.2019 година, стр. 1). [↑](#footnote-ref-5)
6. () <https://www.easa.europa.eu/document-library/opinions>

 [↑](#footnote-ref-6)